Erlongshan-demningen

Må ikke forveksles med den enkle Erlongshan-demningen i Jilin i nordøst-Kina.

Erlongshan-demningen er en av tre demninger med egne vannkraftverk som er under planlegging eller utbygging i et område av 15 km lengde langs elva Ejin (Heihe) i Longshou-fjellene i provinsen Gansu, Folkerepublikken Kina. Anlegget bygges ut midt i elveløpet, sørvest fro byen Zhangye , og inngår i Dagushan vannkraftprosjekt, som igjen inngår i Gansu Heihe Hydropower Investment Program. Det er i stor grad smeltevann som vil gi vannkraft til prosjektet, mer enn 1.920 meter over havet.

Anleggene med demninger og kraftstasjoner er følgende, regnet ovenfra på en strekning av om lag 20 km i det endorheiske vassdraget Ejin:
Sandowan-demningen,  (under bygging)
Sandowan vannkraftverk, forventet effekt 112 MW
Erlongshan-demningen,  (under bygging)
Erlongshan vannkraftverk, forventet effekt 51 MW
Dagushan-demningen,  (under bygging)
Dagushan vannkraftverk, forventet effekt 56 MW
Xiaogushan-demningen (2006), gravitasjonsdam
Xiaogushan vannkraftverk, 102 MW
Longshou II-demningen (2004), steinfyllingsdam, 147 meter høy
Longshou II vannkraftverk, installert effekt 157 MW, 528 GWh
Longshou I-demningen (2001), buedam, 80 meter høy
Longshou I vannkraftverk, installert effekt 52 MW

Det er også i tillegg et småskalakraftverk i Longshou på 9,8 MW. Det utarbeides for tiden analyser for mulig utbygging av ytterligere 200 MW i to ekstra anlegg ovenfor de beskrevne.

Se også
Liste over verdens største vannkraftverk

Eksterne lenker
 Dagushan Hydropower Project People’s Republic of China: Gansu Heihe Rural Hydropower Development Investment Program: Dagushan Hydropower Project – ADB, april 2007.

Demninger i Folkerepublikken Kina
Vannkraftverk i Folkerepublikken Kina
Kraftverk i Gansu